Muḥya d yiwen gar ymyura d yimesnulfuyen n tsekla taqbaylit, yura tamedyazt,tullisin,tinqisin tuget n umahil-is di tsekla d azgay d tsuqilin i d-yewwi seg yal tutlayt, yebda tira deg useggas n 1970 s tmedyazt iwumi isemma Ayen bɣiɣ i d-yaɣra sdan n Mulud Mɛemmeri dɣa immir i as-yefka afud ad ikemmel deg wannar n tira, seld tallit n lḥars i d-tedder tmurt n leqbayel deg iseggasen n 1980 yefren Muḥya ad yesnarni annar n tsekla taqbaylit s tsuqilin d wezgay n yeḍrisen iseklanen ama d tamedyazt,tullist,amezgun. Aɣanib n Muḥya i yemgaraden ɣef yemyura nniḍen yewwi lwelha-nneɣ ɣer leqdic fell-as.